b'\n_START_ARTICLE_\nHeroldin\xc4\x97s fig\xc5\xabros (heraldika)\n_START_SECTION_\nHeroldin\xc4\x97s fig\xc5\xabros\n_START_PARAGRAPH_\nTai tokios fig\xc5\xabros, kurios atsiranda dalijant skyd\xc4\x85 taisyklingomis linijomis \xc4\xaf skirting\xc5\xb3 spalv\xc5\xb3 laukus. Dalijant skyd\xc4\x85 da\xc5\xbenai naudojamos ir ne tik tiesios linijos, bet ir dantytos, banguotos ir kitos. Tokios linijos turi ir reik\xc5\xa1m\xc4\x99. Banguota linija da\xc5\xbenai rei\xc5\xa1kia vanden\xc4\xaf, eglut\xc4\x97s formos\xc2\xa0\xe2\x80\x93 mi\xc5\xa1k\xc4\x85 ir pan. Vakar\xc5\xb3 Europos heraldika \xc5\xbeino begales heroldini\xc5\xb3 fig\xc5\xabr\xc5\xb3. Pranc\xc5\xabzijoje \xc5\xbeinoma daugiau nei 10 t\xc5\xabkst. Lietuvoje naudojamos kelios garbingosios fig\xc5\xabros, da\xc5\xbenai sujungtos su mobiliosiomis. Labiausiai paplitusios: skydo galva, pap\xc4\x97d\xc4\x97, juosta, stulpas, kaspinas.\n_START_SECTION_\nPirmasis pogrupis\n_START_PARAGRAPH_\nGarbingosios heroldin\xc4\x97s fig\xc5\xabros gali b\xc5\xabti skirstomos. Pranc\xc5\xabzijoje skirtomos \xc4\xaf pogrupius. Pirm\xc4\x85j\xc4\xaf pogrup\xc4\xaf sudaro i\xc5\xa1 tiesi\xc5\xb3 linij\xc5\xb3 sudarytos fig\xc5\xabros, einan\xc4\x8dios per skydo \xc5\xa1ird\xc4\xaf.\n_START_SECTION_\nAntrasis pogrupis\n_START_PARAGRAPH_\nAntr\xc4\x85jam pogrupiui priskiriami: skydo galva, pap\xc4\x97d\xc4\x97, \xc5\xa1onai, bordi\xc5\xabras, gegn\xc4\x97 ir kitos fig\xc5\xabros, neatitinkan\xc4\x8dios pirmojo pogrupio apibr\xc4\x97\xc5\xbeimo._NEWLINE_Skydo galva\xc2\xa0\xe2\x80\x93 vir\xc5\xa1utin\xc4\x97 skydo 2/7 dyd\xc5\xbeio dalis nuspalvinta kita spalva ir atskirta taisyklinga linija. Pana\xc5\xa1aus dyd\xc5\xbeio dalis skydo apa\xc4\x8dioje vadinama pap\xc4\x97de. Jei skyde vaizduojama 2/7 dyd\xc5\xbeio juosta vertikaliai, tai ji vadinama stulpu, \xc4\xafstri\xc5\xbeai\xc2\xa0\xe2\x80\x93 kaspinu. Jei tokia dalis yra auk\xc5\xa1\xc4\x8diau ar \xc5\xbeemiau skydo centro, tai ji vadinama pakelta arba pa\xc5\xbeeminta. Jei paslinkta \xc4\xaf kur\xc4\xaf nors \xc5\xa1on\xc4\x85, tai\xc2\xa0\xe2\x80\x93 paslinkta \xc4\xaf priek\xc4\xaf (de\xc5\xa1in\xc4\x99) arba atgal (kair\xc4\x99). Jungiant paprast\xc4\x85sias heroldines fig\xc5\xabras galima gauti nauj\xc5\xb3 fig\xc5\xabr\xc5\xb3: sujungus stulp\xc4\x85 su juosta gaunamas heroldinis kry\xc5\xbeius, sujungus kaspinus\xc2\xa0\xe2\x80\x93 \xc5\xa1v. Andrejaus kry\xc5\xbeius._NEWLINE_Pastaba. Kai kurie \xc5\xa1altiniai bordi\xc5\xabr\xc4\x85, plei\xc5\xa1t\xc4\x85 ir spindul\xc4\xaf priskiria Paprastosioms heroldin\xc4\x97ms fig\xc5\xabroms._NEWLINE_Skyde galima naudoti plonesnes arba kelias fig\xc5\xabras, ta\xc4\x8diau jos turi kitokius pavadinimus.\n_START_SECTION_\nPaprastosios\n_START_PARAGRAPH_\nPaprast\xc5\xb3j\xc5\xb3 heroldini\xc5\xb3 fig\xc5\xabr\xc5\xb3 yra begal\xc4\x97s. Pla\xc4\x8diausiai \xc5\xbeinomos: \xc5\xa1achmatinis ir rombinis skydai, bei laisvoji skydo dalis. Laisvoji skydo dalis\xc2\xa0\xe2\x80\x93 tai kvadratas arba sta\xc4\x8diakampis, kuris u\xc5\xbeima nuo 1/4 iki 1/9 skydo ploto ir nuspalvintas kita spalva. Paprastai jis b\xc5\xabna skydo galvos de\xc5\xa1in\xc4\x97je, re\xc4\x8diau kair\xc4\x97je._NEWLINE_Herbe esantys skrituliai (Bezant), priklausomai nuo j\xc5\xb3 spalvos turi \xc4\xafvairias reik\xc5\xa1mes. Pvz., Popie\xc5\xbeiaus Leono X herbo skyde esantys raudoni skrituliai rei\xc5\xa1kia Kristaus kraujo la\xc5\xa1us, m\xc4\x97lynas\xc2\xa0\xe2\x80\x93 \xc5\xa1altin\xc4\xaf._NEWLINE_Laisv\xc4\x85j\xc4\x85 skydo fig\xc5\xabra m\xc4\x97gta Rusijoje, kurios imperijos gubernij\xc5\xb3 skyduose buvo gausiai naudojama, kad parodyt\xc5\xb3 gubernijos, apskrities ar miesto priklausomyb\xc4\x99. Pranc\xc5\xabzi\xc5\xa1koje Napoleono laik\xc5\xb3 heraldikoje laisvojame lauke esan\xc4\x8dius simbolius galima nustatyti miesto status\xc4\x85, asmens titul\xc4\x85, valstybines pareigas. Pavyzd\xc5\xbeiui, m\xc4\x97lyna spalva rei\xc5\xa1k\xc4\x97 graf\xc4\x85, raudona\xc2\xa0\xe2\x80\x93 baron\xc4\x85.'